ศบค. รายงานผู้ติดเชื้อโควิด-19 วันนี้ 1,919 ราย เสียชีวิต 31 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ เพิ่มขึ้น 1,919 ราย ผู้ป่วยยืนยันสะสม 86,924 ราย หายป่วยแล้ว 57,037 ราย รักษาตัวอยู่ที่โรงพยาบาล 29,435 ราย เป็นผู้ป่วยอาการหนัก 1,207 ราย, ใส่เครื่องช่วยหายใจ 390 ราย เสียชีวิตเพิ่ม 31 คน ผู้เสียชีวิตสะสมรวม 452 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 11 พฤษภาคม 2564 จำนวน 58,061 ราย ผู้ติดเชื้อที่เพิ่มขึ้น 1,919 ราย เป็นผู้ที่ติดเชื้อในประเทศ 1,902 ราย จากระบบเฝ้าระวังและบริการ 1,318 ราย, จากการค้นหาเชิงรุกในชุมชน 584 ราย, ติดเชื้อจากต่างประเทศ 17 ราย เดินทางมาจากอินเดีย 11 ราย, ปากีสถาน 1 ราย, ฟิลิปปินส์ 1 ราย, แอฟริกา 1 ราย, กัมพูชา 3 ราย ผู้ได้รับวัคซีนเข็มแรกสะสม 1,365,992 ราย, วัคซีนเข็มที่ 2 แล้ว 532,462 รายผู้ที่เสียชีวิตทั้ง 31 รายวันนี้ เป็นชาย 15 คน, หญิง 16 คน อายุระหว่าง 34 ถึง 94 ปี เป็นชาวต่างชาติ 2 คน คือ ชาวฝรั่งเศส และยูเครน กรุงเทพฯเสียชีวิตมากที่สุด 17 คน ส่วนใหญ่มีโรคประจำตัว ความดันโลหิตสูง, เบาหวาน, ไขมันในเลือดสูง, ไอเรื้อรัง, โรคหัวใจ, โรคอ้วน, หลอดเลือดสมอง, ปัจจัยเสี่ยงการติดเชื้อส่วนใหญ่มาจากครอบครัว เพื่อนร่วมงาน ไปในสถานที่คนแออัด เดินทางมาจากต่างจังหวัดสำหรับสถานการณ์ผู้ติดเชื้อทั่วโลกอยู่ที่ 159.5 ล้านราย เสียชีวิตทั่วโลก 3.3 ล้านคน สหรัฐอเมริกามีผู้ติดเชื้อมากที่สุด 33.5 ล้านราย, ตามด้วยอินเดีย 22.9 ล้านราย, บราซิล 15.2 ล้านราย, ฝรั่งเศส 5.7 ล้านราย, ตุรกี 5 ล้านราย ขณะที่ประเทศไทยอยู่ลำดับที่ 99